На основу члана 27. став 10. Закона о јавној својини („Службени гласник РС“ бр. 72/11, 88/13 и 105/14), и члана 27. Статута Града Ниша („Сл.лист Града Ниша“, бр. 88/2008),

Скуштина града Ниша дана\_\_\_\_\_\_\_\_\_\_\_\_\_\_\_2015.године, доноси

**Р Е Ш Е Њ Е**

 **I** Преноси се право коришћења Јавном комуналном предузећу ПАРКИНГ СЕРВИС Ниш, улица Светозара Марковића 27, на подземној гаражи укупне површине 1581м² у згради бр.1, улаз бр.1 у Тржном центру „Амбасадор“ у ул. Страхињића Бана бб постојећој на кп.бр. 352/2 КО Ниш-Бубањ, на којој је у листу непокретности бр. 5174 КО Ниш-Бубањ уписано право јавне својине Града Ниша, без накнаде.

 **II** Право коришћења непокретности из тачке I диспозитива овог решења може се уписати у јавној књизи о непокретности и правима на њима.

 **III** Корисник Јавно комунално предузеће ПАРКИНГ СЕРВИС Ниш, користиће наведену непокретност из тачке I диспозитива овог решења, у складу са регистрованом делатношћу и позитивним законским прописима.

 **IV** Корисник Јавно комунално предузеће ПАРКИНГ СЕРВИС Ниш нема својинска права на предметним непокретностима, односно нема право отуђења, укључујући и размену, пренос коришћења, стављања хипотеке и улагање у капитал.

 **V** Овлашћује се Градоначелник Града Ниша, да са Јавним комуналним предузећем ПАРКИНГ СЕРВИС Ниш, закључи уговор о коришћењу непокретности из тачке I диспозитива овог решења, којим ће се ближе регулисати међусобна права и обавезе Града Ниша и Јавног комуналног предузећа ПАРКИНГ СЕРВИС Ниш.у року од 8(осам) дана од дана доношења овог решења.

 **VI** Oво решење објавити у „Службеном листу Града Ниша“.

**Број: \_\_\_\_\_\_\_\_\_\_\_\_\_\_ /2015**

**У Нишу, \_\_\_\_\_\_\_\_\_\_\_\_\_\_2015.године**

 **СКУПШТИНА ГРАДА НИША**

 **ПРЕДСЕДНИК**

 **Проф. др Миле Илић**

**О б р а з л о ж е њ е**

 Чланом 19. Закона о јавној својини („Службени гласник РС“ бр. 72/11, 88/13 и 105/14) прописано је да су корисници ствари у јавној својини јавна предузећа, друштва капитала чији је оснивач Република Србија, аутономна покрајина и јединица локалне самоуправе, као и њихова зависна друтшва, на основу уговора закљученог на основу акта надлежног органа, а којим нису пренете у својину тог јавног предузећа, односно друштва, док je чланом 21. Закона о јавној својини утврђено да Јавно предузеће које обавља делатност од општег интереса користи непокретности које му нису уложене у капитал, а на основу посебној закона, оснивачког акта или уговора закљученог са оснивачем.

 У складу са наведеним Законом и увидом у Одлуку о оснивању Јавног комуналног предузећа „Паркинг сервис“ Ниш (Сл.лист Града Ниша“, бр. 51/2013 од 18.06.2013.године), утврђено је да је Град Ниш основао наведено предузеће за обављање послова одржавања, управљања и коришћења јавних паркиралишта са циљем обављања услужне делатности у копненом саобраћају која је од општег интереса, а на основу чл.4. став 1. тачка 3. и члана 5. Одлуке о комуналним делатностима („Сл.лист Град Ниша“, бр. 32/07, 11/09, 66/10) којим је предвиђено да за обављање комуналних делатности као што је уређење и одржавање јавних простора за паркирање, Скупштина града оснива јавна комунална предузећа.

 Чланом 7. Одлуке о комуналним делатностима („Сл.лист Град Ниша“, бр. 32/07, 11/09, 66/10), прописано је да коришћење, управљање и располагање комуналним објектима и средствима у државној својини, као и својинске и организационе промене у јавним предузећима, чији је оснивач Град Ниш, врше се у складу са законским прописима и прописимна Града.

 Увидом у Лист непокретности бр. 5174 КО Ниш-Бубањ утврђено је да на подземној гаражи укупне површине 1581м² у згради бр.1, улаз бр.1 у Тржном центру „Амбасадор“ у ул. Страхињића Бана бб постојећа на кп.бр. 352/2 КО Ниш-Бубањ, уписано право јавне својине Града Ниша.

 За изградњу Тржног центра „Амбасадор“ у ул. Страхињића Бана бб, у склопу кога је изграђена подзема гаража, Општински секретаријат за урбанизам и стамбено-комуналне делатности Општине Ниш издао је Решење о одобрењу за изградњу Уп.бр. 06-351/101-91 од 05.06.1992.године.

 Уговором о финансирању изградње гаража и пословног простора бр. 2104/91 од 13.09.1991.године регулисан је начин финансирања изградње непокретности из тачке I диспозитива овог решења између уговорних страна Д.П. „Нишпројект“ Ниш и Друштвени фонд за грађевинско земљиште Општине Ниш.

 Полазећи од чињенице да је Град Ниш оснивач Јавног комуналног предузећа „Паркинг сервис“ Ниш, на основу Одлуке СО Ниш бр. 51/13 од 18.06.2013.године, који не може бити носилац права јавне својине, као и да се истом, ради обављања регистроване делатности од општег интереса могу дати на коришћења непокретне ствари у јавној својини, утврђено је да су испуњени услови прописани чланом 19. и чл. 21. Закона о јавној својини („Сл. гласник РС“, бр. 72/11, 88/13 и 105/14), на основу којих Град Ниш као носилац права јавне својине даје на коришћење, Јавном комуналном предузећу „Паркинг сервис“ Ниш у Нишу, ради обављања регистроване делатности, на непокретности-подземна гаража укупне површине 1581 м² у згради бр.1, улаз бр.1 у Тржном центру „Амбасадор“ у ул. Страхињића Бана бб постојећа на кп.бр. 352/2 КО Ниш-Бубањ, на којој је у листу непокретности бр. 5174 КО Ниш-Бубањ уписано право јавне својине Града Ниша.

 Имајући у виду напред утврђено чињенично стање, на основу члана 19. и члана 21. Закона о jавној својини (''Службени гласник РС'', број 72/11, 88/13 и 105/14) , чл. 4. став 1. тачка 3. чл.5. и члана 7. Одлуке о комуналним делатностима („Сл.лист Град Ниша“, бр. 32/07, 11/09, 66/10) и члана 27. Статута града Ниша („Службени лист Града Ниша“, број 88/08), одлучено је као у диспозитиву овог решења.

 **Н а ч е л н и к**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Љубиша Јанић, дипл.правник**